
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 165 

27 Σεπτεμβρίου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

386. Ίδρυση Προξενικών Γραφείων στις Πρεσβείες 

της Ελλάδος στο Μπακού, Ερεβάν, Κίεβο, Λίμα 
και Σαντιάγο και κατάργηση Αμίσθων Γενικών 
Προξενείων της Ελλάδος σε Λίμα και Σα¬ 
ντιάγο. 1 

387. Κατάργηση διατάξεων που περιορίζουν την ελεύ¬ 

θερη άσκηση των ρυμουλκικών, λεμβουχικών ερ¬ 
γασιών θαλασσίων ταξί. 2 

388. Αντικατάσταση του άρθρου 33α, που προστέ¬ 
θηκε 

στο Π. Δ/γμα 598/1976 με το άρθρο 2 του Π. Δ/ 
τος 14/1979 «περί τροποποιήσεως και συμπλη- 
ρώσεως των διατάξεων του Κανονισμού του Κλά¬ 
δου ασθένειας του Ταμείου Ασφαλίσεως Ιδιο¬ 
κτητών Συντακτών και Υπαλλήλων Τύπου (ΤΑΙ- 
ΣΥΤ)» (ΦΕΚ 4/Α711.1.1979). 3 

389. Μεταφορά αρμοδιοτήτων στο Υπουργείο Πολιτι¬ 

σμού από το Υπουργείο Περιβάλλοντος, Χωρο¬ 
ταξίας και Δημοσίων Έργων και το Υπουργείο Αι¬ 
γαίου. 4 

390. Συγχώνευση Λιμενικών Ταμείων σε επίπεδο Νο¬ 
μού. ^ 

391. Τροποποίηση και συμπλήρωση διατάξεων του 

Π.Δ. 259/1988 «Οργανισμός Υπουργείου Εμπο¬ 
ρικής Ναυτιλίας» (ΦΕΚ 117/Α’). 6 

392. Καθορισμός τρόπου είσπραξης των εσόδων της 
Ένωσης Ελλήνων Χημικών και της απόδοσής 

τους σ’ αυτήν. 7 

393. Κατάργηση του Π.Δ. 76/74 «περί επεκτάσεως 

των εν Αθήναις εγκαταστάσεων της Ανωνύμου 
Εταιρείας υπό την επωνυμίαν «Προνομιούχος 
Ανώνυμος Εταιρεία Γενικών Αποθηκών της Ελ¬ 
λάδος» (ΦΕΚ 26/Α/29.1.74). 8 

394. Κατάργηση του Β.Δ. 533/64 «περί επεκτάσεως 

των εν Θεσσαλονίκη εγκαταστάσεων της Ανωνύ¬ 
μου Εταιρείας υπό την επωνυμίαν «Προνομιού¬ 
χος Ανώνυμος Εταιρεία Γενικών Αποθηκών της 
Ελλάδος» (ΦΕΚ 153/Α/8.9.64). 9 

ΑΠΟΦΑΣΕΙΣ 

Έκδοση από τα πιστωτικά ιδρύματα εγγυητικών 
επιστολών σε δραχμές και με ρήτρα ξένου νομί¬ 
σματος, υπέρ αλλοδαπών επιχειρήσεων που 
εκτελούν έργα δημοσίου ενδιαφέροντος στην 
Ελλάδα. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Προεδρικό Διάταγμα 317/ 
1993 αρμοδιότητας Υπουργείου Εθνικής Αμυ¬ 
νας.11 

Διόρθωση σφάλματος στο Π.Δ.324/4.8.93 αρμοδιότη¬ 
τας Υπουργείου Εμπορικής Ναυτιλίας.12 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 386 {1) 

Ίδρυση Προξενικών Γραφείων στις Πρεσβείες της Ελλά¬ 
δος στο Μπακού, Ερεβάν, Κίεβο, Λίμα και Σαντιάγο και 
κατάργηση Αμίσθων Γ ενικών Προξενείων της Ελλάδος 
σε Λίμα και Σαντιάγο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 26 παράγραφος 1 και 24 παράγραφος 6 
του Ν. 419/1976 «περί Οργανισμού του Υπουργείου Εξω¬ 
τερικών» (ΦΕΚ 221/Α'). 

2. Το άρθρο 24 παράγραφος 5 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

3. Την Υ.2009/20.5.1993 κοινή απόφαση του Πρωθυ¬ 
πουργού και του Υπουργού Οικονομικών «ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς Οικονομικών» (ΦΕΚ 365/Β71993). 

4. Τις 050/227/61 /ΑΣ 238/6.5.1993 και 609.2/11 /ΑΣ 
170/5.5.1993 γνωμοδοτήσεις των Πρεσβειών της Ελλά¬ 
δος στη Λίμα και το Σαντιάγο αντιστοίχως, περί καταργή- 
σεως των εκεί Αμίσθων Προξενικών Αρχών. 

5. Το άρθρο 27 του Ν. 2081 /1992 (ΦΕΚ 154/Α ) και το 
γεγονός άτι από τις διατάξεις του παρόντος διατάγματος 
δεν προκαλείται δαπάνη σε βάρος του προϋπολογισμού 
του Υπουργείου Εξωτερικών. 

6. Την αριθ. 639/1993 γνωμοδότηση του Συμβουλίου 
της Επικράτειας, μετά από πρόταση των Υπουργών Προε¬ 
δρίας της Κυβέρνησης, Εξωτερικών και του Υφυπουργού 
Οικονομικών, αποφασίζουμε: 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΠΡΩΤΟ) 


ΚΕΦΑΛΑΙΟ ΠΡΩΤΟ 
ΙΔΡΥΣΗ ΠΡΟΞΕΝΙΚΩΝ ΓΡΑΦΕΙΩΝ 
Αρθρο 1 

Ιδρύεται Προξενικό Γραφείο στην Πρεσβεία της Ελλά¬ 
δος στο Μπακού με περιφέρεια δικαιοδοσίας όλη την επι¬ 
κράτεια του Κράτους της Αζερμπαϊτζανής Δημοκρατίας. 

Αρθρο 2 

Ιδρύεται Προξενικό Γ ραφείο στην Πρεσβεία της Ελλά¬ 
δος στο Ερεβάν με περιφέρεια δικαιοδοσίας όλη την επι¬ 
κράτεια του Κράτους της Δημοκρατίας της Αρμενίας. 

Άρθρο 3 

Ιδρύεται Προξενικό Γραφείο στην Πρεσβεία της Ελλά¬ 
δος στο Κίεβο με περιφέρεια δικαιοδοσίας όλη την επι¬ 
κράτεια του Κράτους της Ουκρανίας. 

Άρθρο 4 

Ιδρύεται Προξενικό Γ ραφείο στην Πρεσβεία της Ελλά¬ 
δος στη Λίμα με περιφέρεια δικαιοδοσίας όλη την επικρά¬ 
τεια του Κράτους του Περού. 

Άρθρο 5 

Ιδρύεται Προξενικό Γ ραφείο στην Πρεσβεία της Ελλά¬ 
δος στο Σαντιάγο με περιφέρεια δικαιοδοσίας την ευρυ- 
τέρα περιοχή πρωτευούσης αποκαλουμένη ΗΕ6Ι0Ν ΜΕΤ- 
ΗΟΡΟϋΤΑΝΑ. 

ΚΕΦΑΛΑΙΟ ΔΕΥΤΕΡΟ 

ΚΑΤΑΡΓΗΣΗ ΑΜΙΣΘΩΝ ΓΕΝΙΚΩΝ ΠΡΟΞΕΝΕΙΩΝ 

Άρθρο 6 

Το Άμισθο Γενικό Προξενείο της Ελλάδος στην Λίμα 
καταργείται. 

Άρθρο 7 

Το Άμισθο Γ ενικό Προξενείο της Ελλάδος στο Σαντιάγο 
καταργείται. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

ΣΩΤΗΡΗΣ ΚΟΥΒΕΛΑΣ ΜΙΧ. ΠΑΠΑΚΩΝΣΤΑΝΤΙΝΟΥ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 387 (2) 

Κατάργηση διατάξεων που περιορίζουν την ελεύθερη 
άσκηση των ρυμουλκικών, λεμβουχικών εργασιών θα¬ 
λασσίων ταξί. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 15Α του Ν. 2000/1991 (ΦΕΚ 206/Α), 
που προστέθηκε με το άρθρο 70 παρ. 2 του Ν. 2065/1992 
(ΦΕΚ 113/Α'), όπως συμπληρώθηκε με το άρθρο 21 του 
Ν. 2081/1992 (ΦΕΚ 154/Α ). 

β) Του άρθρου 29Α του Ν. 1558/1985 (ΦΕΚ 137/Α), 
που προστέθηκε με το άρθρο 27 του Ν. 2081 /1992 (ΦΕΚ 
154/Α’) και το γεγονός ότι από τις διατάξεις του παρόντος 
δεν προκαλείται δαπάνη στον προϋπολογισμό του Κρά¬ 
τους. 

γ) Του άρθρου 5 του Ν. 2156/1993 (ΦΕΚ 109/Α ). 

2. Την 164/16.12.1992 πράξη του Υπουργικού Συμ¬ 
βουλίου «παράταση της προθεσμίας του άρθρου 15Α του 
Ν. 2000/1991» (ΦΕΚ 201/Α’). 

3. Την 1907/22.3.93 σύμφωνη γνώμη της Επιτροπής 
Τιμών και Εισοδημάτων. 

4. Την αριθ. 408/93 γνωμοδότηση του Συμβουλίου της 
Επικράτειας, με πρόταση των Υπουργών Εθνικής Οικονο¬ 
μίας και Εμπορίου, αποφασίζουμε: 

Άρθρο μόνο 

1. Η παράγρ. 2 του άρθρου 188 του Ν.Δ. 187/73 (ΦΕΚ 
261/Α ) «περίΚ.Δ.Ν.Δ.», όπως αντικαταστάθηκε με το άρ¬ 
θρο 1 του Ν.Δ. 32/74 (ΦΕΚ 248/Α774) αντικαθίσταται ως 
ακολούθως: «2. Οι όροι της έκδοσης της ως άνω αδείας, ο 
κανονισμός ρυμούλκησης, οι περιπτώσεις υποχρεωτικής 
ρυμούλκησης, τα δικαιώματα ρυμούλκησης εντός λιμένων 
και όρμων ως και πάσα άλλη αναγκαία λεπτομέρεια καθο¬ 
ρίζονται διά Κανονισμού Λιμένος εκδιδομένου υπό της Λι¬ 
μενικής Αρχής κατά τη διαδικασία του άρθρου 156.». 

2. Από την ημερομηνία δημοσιεύσεως του παρόντος: 
α) Επιτρέπεται, χωρίς περιορισμό, σε όλα τα ρυμουλκά 

που έχουν την προβλεπόμενη από τους ισχύοντες Κανονι¬ 
σμούς άδεια, η εκτέλεση κατ’ επάγγελμα ρυμουλκικών 
εργασιών λιμένος, καταργουμένων των σχετικών διατά¬ 
ξεων των ισχυόντων Κανονισμών Λιμένων. 

β) Καταργούνται οι διατάξεις των ισχυόντων Κανονι¬ 
σμών Λιμένων που έχουν εκδοθεί κατ’ εξουσιοδότηση του 
άρθρου 156 του Ν.Δ. 187/73 (ΦΕΚ 261 /Α’) «περί ΚΔΝΔ», 
οι οποίες: 

ί. Περιορίζουν την άσκηση του λεμβουχικού επαγγέλμα¬ 
τος διά του καθορισμού ανωτάτου, κατά λιμένα, αριθμού 
λαντζών. 

ϋ. Καθορίζουν τον ανώτατο αριθμό των χορηγουμένων 
αδειών θαλασσίων ταξί κατά λιμένα. 

ίϋ. Απαγορεύουν ή περιορίζουν την απόκτηση λαντζών 
και θαλασσίων ταξί από νομικά πρόσωπα. 

3. Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στους Υπουργούς Εθνικής Οικονομίας και Εμπορίου 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

ΣΤΕΦΑΝΟΣ ΜΑΝΟΣ ΒΑΣ. ΚΟΝΤΟΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 388 (3) 

Αντικατάσταση του άρθρου 33α, που προστέθηκε στο Π. 
Δ/γμα 598/1976 με το άρθρο 2 του Π. Δ/τος 14/1979 
«περί τροποποιήσεως και συμπληρώσεως των διατά¬ 
ξεων του Κανονισμού του Κλάδου ασθένειας του Τα¬ 
μείου Ασφαλίσεως Ιδιοκτητών Συντακτών και Υπαλλή¬ 
λων Τύπου (ΤΑΙΣΥΤ)» (ΦΕΚ 4/Α711.1.1979). 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 2 του Ν. 168/1975 
«περί τροποποιήσεως του Ν. Δ/τος 1346/73 «περί τροπο¬ 
ποιήσεως και συμπληρώσεως της περί Ταμείου Ασφαλί¬ 
σεως Ιδιοκτητών Συντακτών και Υπαλλήλων Τύπου (ΤΑΙ- 
ΣΥΤ) και του Ταμείου Συντάξεων Προσωπικού Εφημερί¬ 
δων Αθηνών και Θεσσαλονίκης (ΤΣΠΕΑΘ) νομοθεσίας» 
(ΦΕΚ 199/Α720.9.75). 

2. Τις διατάξεις των άρθρων 23 παρ. 1 περ. στ’ και 27 
παρ. 1 περ. δ του Ν. 1558/1985 (ΦΕΚ 137/Α’) και τις δια¬ 
τάξεις των άρθρων 5 και 14 του Π. Δ/τος 437/1985 «κα¬ 
θορισμός και ανακατανομή των αρμοδιοτήτων των Υπουρ¬ 
γείων» (ΦΕΚ 157/Α’). 

3. Τις διατάξεις του άρθρου 29Α του Ν. 1558/1985 
(ΦΕΚ 137/Α’), που προστέθηκε με το άρθρο 27 του Ν. 
2081/1992 (ΦΕΚ 154/Α*). 

4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του Προϋπολογι¬ 
σμού του Ταμείου Ασφαλίσεως Ιδιοκτητών Συντακτών και 
Υπαλλήλων Τύπου ύψους τεσσάρων εκατομμυρίων 
(4.000.000) δραχμών περίπου ετησίως. 

Η ανωτέρω δαπάνη θα καλυφθεί από την πίστωση που 
έχει εγγράφει στον προϋπολογισμό του Κλάδου Ασθέ¬ 
νειας του Ταμείου Ασφαλίσεως Ιδιοκτητών Συντακτών και 
Υπαλλήλων Τύπου, με Κ.Α.Ε. 0634, η οποία για το τρέχον 
οικονομικό έτος ανέρχεται στο ύψος των δώδεκα εκατομ¬ 
μυρίων (12.000.000) δρχ. 

5. Τις διατάξεις του άρθρου 15 του Π. Δ/τος 213/92 
«Οργανισμός της Γ ενικής Γ ραμματείας Κοινωνικών Ασφα¬ 
λίσεων του Υπουργείου Υγείας, Πρόνοιας και Κοινωνικών 
Ασφαλίσεων» (ΦΕΚ 102/Α719.6.1992). 

6. Τις διατάξεις του Π. Δ/τος 374/92 «διορισμός 
Υπουργών και Υφυπουργών» (ΦΕΚ 197/3.12.92). 

7. Τη γνώμη του Διοικητικού Συμβουλίου του Ταμείου 
Ασφαλίσεως Ιδιοκτητών και Υπαλλήλων Τύπου (ΤΑΙΣΥΤ), 
που διατυπώθηκε κατά την 30ή/29.7.92 συνεδρίασή του. 

8. Τη γνώμη του Συμβουλίου Ασφαλίσεως, που διατυ¬ 
πώθηκε κατά την 19η/2.12.1992 συνεδρίασή του της ΚΖ’ 
περιόδου. 

9. Την αριθ. 370/93 γνωμοδότηση του Συμβουλίου της 


Επικράτειας, ύστερα από πρόταση του Υπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 

Το άρθρο 33α του Π. Δ/τος 598/76 (ΦΕΚ 218/Α776), 
που προστέθηκε σε αυτό με το άρθρο 2 του Π. Δ/τος 
14/79 (ΦΕΚ 4/Α711.1.1979), αντικαθίσταται ως εξής: 

«Άρθρο 33α 
Έξοδα κηδείας. 

Σε περίπτωση θανάτου αμέσως ασφαλισμένου ή συντα¬ 
ξιούχου, καταβάλλεται από το Ταμείο στον επιμεληθέντα 
της κηδείας του θανόντος, κατά την κρίση του Διοικητικού 
Συμβουλίου του Ταμείου, εφάπαξ βοήθημα για έξοδα κη¬ 
δείας, ποσού δραχμών διακοσίων χιλιάδων (200.000), 
προσαυξανόμενο κάθε φορά με το ποσοστό αύξησης των 
χορηγουμένων από το Ταμείο συντάξεων.» 

Στον Υπουργό Υγείας, Πρόνοιας και Κοινωνικών Ασφα¬ 
λίσεων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 389 (4) 

Μεταφορά αρμοδιοτήτων στο Υπουργείο Πολιτισμού από 

το Υπουργείο Περιβάλλοντος, Χωροταξίας και Δημο¬ 
σίων Έργων και το Υπουργείο Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 24 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ Α' 
137), όπως τροποποιήθηκε με τη διάταξη της παρ. 3 του 
άρθρου 8 του Ν. 2026/1992 «Ρύθμιση θεμάτων οργάνω¬ 
σης και προσωπικού της δημόσιας διοίκησης και άλλες 
διατάξεις» (ΦΕΚ Α 43). 

2. Τις διατάξεις του άρθρου 29 Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(ΦΕΚ Α154), και το γεγονός ότι από τις διατάξεις του δια¬ 
τάγματος αυτού δεν θα προκύψει δαπάνη σε βάρος του 
κρατικού προϋπολογισμού. 

3. Την αριθμ. Υ. 1958/92 κοινή απόφαση του Πρωθυ¬ 
πουργού και του Υπουργού ΠΕΧΩΔΕ για ανάθεση αρμο¬ 
διοτήτων στους Υφυπουργούς Χρήστο Κατσιγιάννη και 
Γεώργιο Βουλγαράκη (ΦΕΚ Β 744). 

4. Την αριθμ. Υ. 1499/29.8.91 απόφαση του Πρωθυ¬ 
πουργού «Καθορισμός αρμοδιοτήτων του Υφυπουργού 
Αιγαίου Γεωργίου Μισαηλίδη» (ΦΕΚ Β 700). 

5. Την αριθμ. 656/1993 γνωμοδότηση του Συμβουλίου 
της Επικρατείας, μετά από πρόταση των Υπουργών Προε¬ 
δρίας της Κυβέρνησης και Πολιτισμού, καθώς και των 
Υφυπουργών Περιβάλλοντος, Χωροταξίας και Δημοσίων 
Έργων και Αιγαίου, αποφασίζουμε: 

1. Οι αρμοδιότητες που προβλέπονται στις περιπτ. α 
έως και γ του άρθρου 1 του Π.Δ. 161/1984 (ΦΕΚ Α 54), με 

το οποίο είχαν υπαχθεί στο Υπουργείο Περιβάλλοντος, 
Χωροταξίας και Δημοσίων Έργων, μεταφέρονται, όσον 
αφορά το δήμο Ύδρας της επαρχίας Ύδρας του νομού Ατ¬ 
τικής, στο Υπουργείο Πολιτισμού. 

2. Οι αρμοδιότητες που προβλέπονται στην περίπτ. β 
του άρθρου 1 του Π.Δ. 161 /1984 αφ’ ενός και στις υποπε- 
ριπτ. γγ και δδ της περίπτ. ζ της παραγρ. 3 του άρθρου 2 
του Π.Δ. 1 /1986 (ΦΕΚ Α 1) αφ’ ετέρου, με τα οποία είχαν 
αυτές υπαχθεί στο Υπουργείο Περιβάλλοντος, Χωροτα¬ 
ξίας και Δημοσίων Έργων και το Υπουργείο Αιγαίου αντι- 
στοίχως, μεταφέρονται όσον αφορά το δήμο Μυκονίων 
της επαρχίας Σύρου του νομού Κυκλάδων στο Υπουργείο 
Πολιτισμού. 

Στην Υπουργό Πολιτισμού αναθέτουμε τη δημοσίευση 
και εκτέλεση του διατάγματος αυτού. 

Αθήνα, 22 Σεπτεμβρίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΣΩΤ. ΚΟΥΒΕΛΑΣ ΘΕΟΔ. ΜΠΑΚΟΓΙΑΝΝΗ 

ΟΙ ΥΦΥΠΟΥΡΓΟΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΑΙΓΑΙΟΥ 

ΧΡ. ΚΑΤΣΙΓΙΑΝΝΗΣ ΓΕΩΡΓ. ΜΙΣΑΗΛΙΔΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 390 (5) 

Συγχώνευση Λιμενικών Ταμείων σε επίπεδο Νομού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρουυ 28 του από 14/19 Ιανουάριου 1939 
Κωδ. Δ/τος «Περί Κωδικοποιήσεως των περί Λιμενικών 
Ταμείων κειμένων διατάξεων» (Α* 24). 

β) Του άρθρου 1 του Ν.Δ. 1302/1949 «Περί συγχωνεύ- 
σεως Λινεμικών Ταμείων (Α’ 304). 

γ) Του άρθρου 2 του Π.Δ. 649/77 «Περί μεταφοράς εις 
το Υπουργείον Δημοσίων Έργων των αρμοδιοτήτων του 
Υπουργείου Εμπορικής Ναυτιλίας, περί εκτελέσεως έρ¬ 
γων εις τους λιμένας εν γένει και μεταφοράς εις το 
Υπουργείον Εμπορικής Ναυτιλίας των αρμοδιοτήτων του 
Υπουργείου Δημοσίων Έργων περί εποπτείας οργανώ- 
σεως και λειτουργίας των λιμενικών Ταμείων» (Α’ 212). 

δ) Του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

ε) Του άρθρου 27Α του Ν. 2081/92 «Ρύθμιση του θε¬ 
σμού των Επιμελητηρίων, τροποποίηση των επαγγελματι¬ 
κών οργανώσεων των εμπόρων βιοτεχνών και λοιπών 
επαγγελματιών και άλλες διατάξεις» (Α’ 134) και το γεγο¬ 
νός ότι από τις προτεινόμενες διατάξεις δεν προκαλείται 
δαπάνη σε βάρος του Κρατικού Προϋπολογισμού. 

στ) Την αριθ. Υ 2009/20.5.1993 Κοινή Απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β* 365/Β/21.5.1993). 

2. Την αριθ. 543/1993 γνωμοδότηση του Συμβουλίου 
της Επικρατείας, με πρόταση των Υπουργών Προεδρίας 
της Κυβέρνησης, Εμπορικής Ναυτιλίας και Υφυπουργού 
Οικονομικών, αποφασίζουμε: 


Αρθρο 1 

Συγχωνεύονται σε επίπεδο νομού τα ακόλουθα Λιμε¬ 
νικά Ταμεία (Λ.Τ.) ως εξής: 

α) Τα Λ.Τ. ΝΑΥΠΑΚΤΟΥ, ΑΜΦΙΛΟΧΙΑΣ, ΠΑΛΑΙΡΟΥ, 
ΒΟΝΙΤΣΑΣ, ΑΣΤΑΚΟΥ, και ΜΕΣΟΛΟΓΓΙΟΥ σε ένα υπό 
τον τίτλο Λιμενικό Ταμείο Νομού Αιτωλοακαρνανίας με 
έδρα το ΜΕΣΟΛΟΓΓΙ. 

β) Τα Λ.Τ. ΑΡΓΟΛΙΑΔΑΣ και ΕΡΜΙΟΝΙΔΑΣ σε ένα υπό 
τον τίτλο Λιμενικό Ταμείο Νομού Αργολίδας με έδρα το 
ΝΑΥΠΛΙΟ. 

γ) Τα Λ.Τ. ΛΕΩΝΙΔΙΟΥ και ΑΣΤΡΟΥΣ σε ένα υπό τον τί¬ 
τλο Λιμενικό Ταμείο Νομού Αρκαδίας με έδρα το ΛΕΩΝΙ- 
ΔΙΟ. 

δ) Τα Λ.Τ. ΚΑΤΑΚΩΛΟΥ και ΚΥΛΛΗΝΗΣ σε ένα υπό τον 
τίτλο Λιμενικό Ταμείο Νομού Ηλείας με έδρα το ΚΑΤΑ- 
ΚΩΛΟ. 

ε) Τα Λ.Τ. ΚΕΡΚΥΡΑΣ και ΠΑΞΩΝ σε ένα υπό τον τίτλο 
Λιμενικό Ταμείο Νομού ΚΕΡΚΥΡΑΣ με έδρα την ΚΕΡ¬ 
ΚΥΡΑ. 

στ) Τα Λ.Τ. ΙΘΑΚΗΣ, ΣΑΜΗΣ, ΑΡΓΟΣΤΟΛΙΟΥ και ΛΗ- 
ΞΟΥΡΙΟΥ σε ένα υπό τον τίτλο Λιμενικό Ταμείο Νομού 
ΚΕΦΑΛΛΗΝΙΑΣ με έδρα το ΑΡΓΟΣΤΟΛΙ. 

ζ) Τα Λ.Τ. ΚΙ ΑΤΟΥ, ΚΟΡΙΝΘΟΥ και ΛΟΥΤΡΑΚΙΟΥ σε 
ένα υπό τον τίτλο Λιμενικό Ταμείο Νομού Κορινθίας με 
έδρα την Κόρινθο. 

η) Τα Λ.Τ. ΓΥΘΕΙΟΥ, ΜΟΝΕΜΒΑΣΙΑΣ, και ΒΟΙΩΝ σε 
ένα υπό τον τίτλο Λιμενικό Ταμείο Νομού Λακωνίας με 
έδρα το ΓΥΘΕΙΟ. 

θ) Τα Λ.Τ. ΛΑΣΙΘΙΟΥ και ΣΥΤΕΙΑΣ σε ένα υπό τον τίτλο 
Λιμενικό Ταμείο Νομού Λασιθίου με έδρα τον ΑΓΙΟ ΝΙΚΟ¬ 
ΛΑΟ. 

ι) Τα Λ.Τ. ΛΕΣΒΟΥ και ΛΗΜΝΟΥ σε ένα υπό τον τίτλο 
Λιμενικό Ταμείο Νομού Λέσβου με έδρα την ΜΥΤΙ¬ 
ΛΗΝΗ. 

ια) Τα Λ.Τ. ΛΕΥΚΑΔΟΣ και ΒΑΣΙΛΙΚΗΣ σε ένα υπό τον 
τίτλο Λιμενικό Ταμείο Νομού Λευκάδος με έδρα την ΛΕΥ¬ 
ΚΑΔΑ. 

ιβ) Τα Λ.Τ. ΒΟΛΟΥ και ΣΚΟΠΕΛΟΥ σε ένα υπό τον τίτλο 
Λιμενικό Ταμείο Νομού Μαγνησίας με έδρα το ΒΟΛΟ. 

ιγ) Τα Λ.Τ. ΚΑΛΑΜΑΤΑΣ και ΠΥΛΟΥ σε ένα υπό τον τί¬ 
τλο Λιμενικό Ταμείο Νομού Μεσσηνίας με έδρα την ΠΡΕ¬ 
ΒΕΖΑ. 

ιδ) Τα Λ.Τ. ΠΡΕΒΕΖΑΣ και ΠΑΡΓΑΣ σε ένα υπό τον τί¬ 
τλο Λιμενικό Ταμείο Νομού Πρέβεζας με έδρα την ΠΡΕ¬ 
ΒΕΖΑ. 

ιε) Τα Λ.Τ. ΡΕΘΥΜΝΟΥ και ΑΓ. ΓΑΛΗΝΗΣ σε ένα υπό 
τον τίτλο Λιμενικό Ταμείο Νομού Ρεθύμνου με έδρα το 
ΡΕΘΥΜΝΟ. 

ιστ) Τα Λ.Τ. ΒΑΘΕΩΣ (ΣΑΜΟΥ), ΕΥΔΗΛΟΥ, ΑΓ. ΚΗΡΥ- 
ΚΟΥ, ΜΑΡΑΘΟΚΑΜΠΟΥ, ΠΥΘΑΓΟΡΕΙΟΥ και ΚΑΡΛΟ- 
ΒΑΣΙΟΥ σε ένα υπό τον τίτλο Λιμενικό Ταμείο Νομού Σά¬ 
μου με έδρα το ΒΑΘΥ (ΣΑΜΟΥ). 

ιζ) Τα Λ.Τ. ΜΟΝΑΣΤΗΡΑΚΙΟΥ, ΕΡΑΤΕΙΝΗΣ, ΓΑΛΑΞΕΙ- 
ΔΙΟΥ και ΙΤΕΑΣ σε ένα υπό τον τίτλο Λιμενικό Ταμείο Νο¬ 
μού Φωκίδας με έδρα την ΙΤΕΑ. 

Αρθρο 2 

Περιοχή δικαιοδοσίας των νέων Λιμενικών Ταμείων που 
προέρχονται από τη συγχώνευση του άρθρου 1 ορίζονται 
τα παράλια ολοκλήρων των αντιστοίχων νομών και θαλάσ¬ 
σια έκταση που εκτείνεται σε απόσταση πεντακοσίων 
(500) μέτρων από αυτά. 

Αρθρο 3 

1. Τα από τη συγχώνευση προερχόμενα νέα Λιμενικά 
Ταμεία υπεισέρχονται σε όλα τα δικαιώματα και υποχρεώ¬ 
σεις των συγχωνευομένων σ’ αυτά Λιμενικών Ταμείων και 
υποχρεούνται να μεριμνούν για την κατασκευή και συντή¬ 
ρηση των λιμενικών έργων της περιοχής τους ανάλογα με 
τις οικονομικές δυνατότητές τους, τη σπουδαιότητα και το 
επείγον κάθε έργου. 

2. Τα υφιστάμενα Ταμειακά υπόλοιπα καθενός από τα 
συγχωνευόμενα Λιμενικά Ταμεία διατίθενται αποκλει¬ 
στικά και μόνο για εκτέλεση έργων των λιμένων της περιο¬ 
χής τους. 

Αρθρο 4 

Το υφιστάμενο αρχείο και τα λοιπά παραστατικά και έγ¬ 
γραφα καθενός από τα συγχωνευόμενα Λιμενικά Ταμεία 
θα παραληφθούν αντίστοιχα από τα ιδρυόμενα νέα Λιμε¬ 
νικά Ταμεία που προέρχονται από τη συγχώνευση του άρ¬ 
θρου 1 με μέριμνα των οποίων θα εκκαθαρισθούν και θα 
διαφυλαχθούν μέχρι των χρονικών ορίων που προβλέπο- 
νται από τις κείμενες διατάξεις. 

Αρθρο 5 

1. Μέχρι της λήξεως της θητείας των Λιμενικών Επιτρο¬ 
πών των Λιμενικών Ταμείων της Χώρας οι Λιμενικές Επι¬ 
τροπές των Λιμενικών Ταμείων ΜΕΣΟΛΟΓΓΙΟΥ, ΑΡΓΟΛΙ¬ 
ΔΑΣ, ΛΕΩΝΙΔΙΟΥ, ΚΑΤΑΚΩΛΟΥ, ΚΕΡΚΥΡΑΣ, ΑΡΓΟ¬ 
ΣΤΟΛΙΟΥ, ΚΟΡΙΝΘΟΥ, ΓΥΘΕΙΟΥ, ΛΑΣΙΘΙΟΥ, ΛΕΣΒΟΥ, 
ΛΕΥΚΑΔΟΣ, ΒΟΛΟΥ, ΚΑΛΑΜΑΤΑΣ, ΠΡΕΒΕΖΑΣ, ΡΕΘΥ¬ 
ΜΝΟΥ, ΒΑΘΕΩΣ (ΣΑΜΟΥ) και ΙΤΕΑΣ, αποτελούν τις Λι¬ 
μενικές Επιτροπές των νέων Λιμενικών Ταμείων που προ¬ 
έρχονται από τη συγχώνευση του άρθρου 1. 

2. Οι λοιπές Λιμενικές Επιτροπές των Λιμενικών Τα¬ 
μείων ΝΑΥΠΑΚΤΟΥ, ΑΜΦΙΛΟΧΙΑΣ, ΠΑΛΑΙΡΟΥ, ΒΟΝΙ¬ 
ΤΣΑΣ, ΑΣΤΑΚΟΥ - ΕΡΜΙΟΝΙΔΑΣ - ΑΣΤΡΟΥΣ - ΚΥΛΛΗ¬ 
ΝΗΣ - ΠΑΞΩΝ - ΙΘΑΚΗΣ, ΣΑΜΗΣ, ΛΗΞΟΥΡΙΟΥ - ΚΙΑ- 
ΤΟΥ, ΛΟΥΤΡΑΚΙΟΥ - ΜΟΝΕΜΒΑΣΙΑΣ, ΒΟΙΩΝ - ΣΗ- 
ΤΕΙΑΣ - ΛΗΜΝΟΥ - ΒΑΣΙΛΙΚΗΣ - ΣΚΟΠΕΛΟΥ - ΠΥΛΟΥ - 
ΠΑΡΓΑΣ - ΑΓ. ΓΑΛΗΝΗΣ - ΕΥΔΗΛΟΥ, ΑΓ. ΚΗΡΥΚΟΥ, 
ΜΑΡΑΘΟΚΑΜΠΟΥ, ΠΥΘΑΓΟΡΕΙΟΥ, ΚΑΡΛΟΒΑΣΙΟΥ - 
ΜΟΝΑΣΤΗΡΑΚΙΟΥ, ΕΡΑΤΕΙΝΗΣ και ΓΑΛΑΞΕΙΔΙΟΥ, κα- 
ταργούνται. 

3. Οι υπηρεσίες των Λιμενικών Ταμείων ΜΕΣΟΛΟΓ¬ 
ΓΙΟΥ, ΑΡΓΟΛΙΔΑΣ, ΛΕΩΝΙΔΙΟΥ, ΚΑΤΑΚΩΛΟΥ, ΚΕΡΚΥ¬ 
ΡΑΣ, ΑΡΓΟΣΤΟΛΙΟΥ, ΚΟΡΙΝΘΟΥ, ΓΥΘΕΙΟΥ, ΛΑΣΙΘΙΟΥ, 
ΛΕΣΒΟΥ, ΛΕΥΚΑΔΟΣ, ΒΟΛΟΥ, ΚΑΛΑΜΑΤΑΣ, ΠΡΕΒΕ¬ 
ΖΑΣ, ΡΕΘΥΜΝΟΥ, ΒΑΘΕΩΣ (ΣΑΜΟΥ) και ΙΤΕΑΣ, αποτε¬ 
λούν αντίστοιχα τις υπηρεσίες των νέων Λιμενικών Τα¬ 
μείων που προέρχονται από τη συγχώνευση του άρθρου 1. 

4. Το προσωπικό των συγχωνευομένων Λιμενικών Τα¬ 
μείων μεταφέρεται με τις θέσεις αυτού στα νέα Λιμενικά 
Ταμεία που προέρχονται από τη συγχώνευση του άρθρου 
1 ως εξής: 

α) Των Λ/Τ ΝΑΥΠΑΚΤΟΥ, ΑΜΦΙΛΟΧΙΑΣ, ΠΑΛΑΙΡΟΥ, 
ΒΟΝΙΤΣΑΣ, ΑΣΤΑΚΟΥ, στο Λ/Τ Ν. ΑΙΤΩΛΟΑΚΑΡΝΑ¬ 
ΝΙΑΣ. 

β) Του Λ/Τ ΕΡΜΙΟΝΙΔΑΣ στο Λ/Τ Ν. ΑΡΓΟΛΙΔΑΣ. 

γ) Του Λ/Τ ΑΣΤΡΟΥΣ στο Λ/Τ Ν. ΑΡΚΑΔΙΑΣ. 

δ) Του Λ/Τ ΚΥΛΛΗΝΗΣ στο Λ/Τ Ν. ΗΛΕΙΑΣ. 

ε) Του Λ/Τ ΠΑΞΩΝ στο Λ/Τ Ν. ΚΕΡΚΥΡΑΣ. 

στ) Των Λ/Τ ΙΘΑΚΗΣ, ΣΑΜΗΣ, ΛΗΞΟΥΡΙΟΥ, στο Λ/Τ Ν. 
ΚΕΦΑΛΛΗΝΙΑΣ. 


ζ) Των Λ/Τ ΚΙ ΑΤΟΥ, ΛΟΥΤΡΑΚΙΟΥ, στο Λ/Τ Ν. ΚΟΡΙΝ¬ 
ΘΙΑΣ. 

η) Των Λ/Τ ΜΟΝΕΜΒΑΣΙΑΣ, ΒΟΙΩΝ, στο Λ/Τ Ν. ΛΑΚΩ¬ 
ΝΙΑΣ. 

θ) Του Λ/Τ ΣΗΤΕΙΑΣ στο Λ/Τ Ν. ΛΑΣΙΘΙΟΥ. 
ι) Του Λ/Τ ΛΗΜΝΟΥ στο ΑΖΤ Ν. ΛΕΣΒΟΥ, 
ια) Του Λ/Τ ΒΑΣΙΛΙΚΗΣ στο Λ/Τ Ν. ΛΕΥΚΑΔΟΣ. 
ιβ) Του Λ/Τ ΣΚΟΠΕΛΟΥ στο Λ/Τ Ν. ΜΑΓΝΗΣΙΑΣ, 
ιγ) Του Λ/Τ ΠΥΛΟΥ στο Λ/Τ Ν. ΜΕΣΣΗΝΙΑΣ, 
ιδ) Του Λ/Τ ΠΑΡΓΑΣ στο Λ/Τ Ν. ΠΡΕΒΕΖΑΣ, 
ιε) Του Λ/Τ ΑΓ. ΓΑΛΗΝΗΣ στο Λ/Τ Ν. ΡΕΘΥΜΝΟΥ, 
ιστ) Των Λ/Τ ΕΥΔΗΛΟΥ, ΑΓ. ΚΥΡΗΚΟΥ, ΜΑΡΑΘΟΚΑ- 
ΜΠΟΥ, ΠΥΘΑΓΟΡΕΙΟΥ και ΚΑΡΛΟΒΑΣΙΟΥ στο Λ/Τ Ν. 
ΣΑΜΟΥ. 

ιζ) Των Λ/Τ ΜΟΝΑΣΤΗΡΑΚΙΟΥ, ΕΡΑΤΕΙΝΗΣ, ΓΑΛΑ- 
ΞΕΙΔΙΟΥ, στο Λ/Τ Ν. ΦΩΚΙΔΑΣ. 

Αρθρο 6 

Οι υπηρεσίες των πρώην Λιμενικών Ταμείων ΝΑΥΠΑ¬ 
ΚΤΟΥ, ΑΜΦΙΛΟΧΙΑΣ, ΠΑΛΑΙΡΟΥ, ΒΟΝΙΤΣΑΣ, ΑΣΤΑ¬ 
ΚΟΥ - ΕΡΜΙΟΝΙΔΑΣ - ΑΣΤΡΟΥΣ - ΚΥΛΛΗΝΗΣ - ΠΑΞΩΝ, 
ΙΘΑΚΗΣ, ΣΑΜΗΣ, ΛΗΞΟΥΡΙΟΥ - ΚΙΑΤΟΥ, ΛΟΥΤΡΑΚΙΟΥ 

- ΜΟΝΕΜΒΑΣΙΑΣ, ΒΟΙΩΝ - ΣΗΤΕΙΑΣ - ΛΗΜΝΟΥ - ΒΑΣΙ¬ 
ΛΙΚΗΣ - ΣΚΟΠΕΛΟΥ - ΠΥΛΟΥ - ΠΑΡΓΑΣ - ΑΓ. ΓΑΛΗΝΗΣ 

- ΕΥΔΗΛΟΥ, ΑΓ. ΚΗΡΥΚΟΥ, ΜΑΡΑΘΟΚΑΜΠΟΥ, ΠΥΘΑ¬ 
ΓΟΡΕΙΟΥ, ΚΑΡΛΟΒΑΣΙΟΥ - ΜΟΝΑΣΤΗΡΑΚΙΟΥ, ΕΡΑ¬ 
ΤΕΙΝΗΣ και Γ ΑΛΑΞΕΙΔΙΟΥ, αποτελούν περιφερειακά γρα¬ 
φεία των νέων Λιμενικών Ταμείων, που προέρχονται από 
τη συγχώνευση του άρθρου 1, στα οποία θα εξακολουθή¬ 
σει να υπηρετεί το υφιστάμενο προσωπικό των πρώην Λι¬ 
μενικών Ταμείων για την αντιμετώπιση των τοπικών ανα¬ 
γκών. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΩΤΗΡΗΣ ΚΟΥΒΕΛΑΣ ΚΩΝ/ΝΟΣ ΓΙΑΤΡΑΚΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 391 (6) 

Τροποποίηση και συμπλήρωση διατάξεων του Π.Δ. 259/ 
1988 «Οργανισμός Υπουργείου Εμπορικής Ναυτιλίας» 
(ΦΕΚ 117/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137/ 
Α*). 

2. Το άρθρο 29Α του Ν. 1558/85, όπως προσετέθη με 
το άρθρο 27 του Ν. 2081/92 (ΦΕΚ 154/Α ). 

3. Την κοινή απόφαση του Πρωθυπουργού και του 
Υπουργού Οικονομικών αριθ. Υ.2009/20.5.1993 «ανά- 


* 

θέση αρμοδιοτήτων Υπουργού Οικονομικών στον Υφυ¬ 
πουργό Οικονομικών» (ΦΕΚ 365/Β). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

5. Την αριθ. 632/1993 γνωμοδότηση του Συμβουλίου 
της Επικράτειας, με πρόταση των Υπουργών Προεδρίας 
της Κυβέρνησης, Εμπορικής Ναυτιλίας και του Υφυπουρ¬ 
γού Οικονομικών, αποφασίζουμε: 

Άρθρο μόνο 

1. Στην παρ. 1 του άρθρου 13 του Π.Δ. 259/88 (ΦΕΚ 
117/Α) προστίθεται περίπτωση γ’ ως εξής: 

«γ. Τμήμα Διώξεως Ναρκωτικών.» 

2. Το δεύτερο εδάφιο της περίπτ. α' της παρ. 2 του άρ¬ 
θρου 13 του Π.Δ. 259/88 αντικαθίσταται ως εξής: 

-Η εποπτεία και ο συντονισμός των ενεργειών για τη δί¬ 
ωξη ποινικών παραβάσεων, όπως λαθρεμπορίας, αρχαιο- 
καπηλείας, ναυταπατών, πλαστογραφίας, τυχερών παιχνι- 
διών και κάθε άλλου ποινικού αδικήματος στο χώρο αρμο¬ 
διότητας του Λιμενικού Σώματος, πλην των αδικημάτων 
της εισαγωγής, εμπορίας, διακίνησης, κατοχής και χρήσης 
ναρκωτικών ουσιών. 

3. Στην παρ. 2 του άρθρου 13 του Π.Δ. 259/88 (ΦΕΚ 
117/Α’) προστίθεται περίπτωση γ’ ως εξής: 

γ. Τμήμα Διώξεως Ναρκωτικών. 

-Η μελέτη και εκπόνηση σχεδίων δράσης για αντιμετώ¬ 
πιση σοβαρών περιστατικών διακίνησης ναρκωτικών ου¬ 
σιών στο χώρο ευθύνης του Λιμενικού Σώματος. 

-Η ενεργοποίηση, εποπτεία και ο συντονισμός των Λι¬ 
μενικών Αρχών για την αντιμετώπιση περιστατικών διακί¬ 
νησης, εμπορίας και χρήσης ναρκωτικών - ψυχοτρόπων 
ουσιών, καθώς και για την αντιμετώπιση οικονομικών 
εγκλημάτων που έχουν σχέση με τα ναρκωτικά. 

-Η συνεργασία με τις συναρμόδιες ημεδαπές και αλλο¬ 
δαπές αρχές τόσο για τη συλλογή στοιχείων όσο και για 
την οργάνωση συνδυασμένων επιχειρήσεων για τη δίωξη 
των παραβατών της νομοθεσίας περί ναρκωτικών - ψυχο¬ 
τρόπων ουσιών. 

-Η μέριμνα για την εκπαίδευση του προσωπικού των Λι¬ 
μενικών Αρχών σε θέματα έρευνας και αναγνώρισης ναρ¬ 
κωτικών - ψυχοτρόπων ουσιών. 

-Η τήρηση των απαραιτήτων ευρετηρίων και στοιχείων 
που θα χρησιμεύουν για τη δίωξη της παράνομης διακίνη¬ 
σης ναρκωτικών - ψυχοτρόπων ουσιών. 

-Η μέριμνα για τη σύσταση σε Λιμενικές Αρχές περιφε¬ 
ρειακών ομάδων δίωξης ναρκωτικών (Π.Ο.Δ.Ι.Ν.) για την 
αντιμετώπιση των παραβάσεων της νομοθεσίας περί ναρ¬ 
κωτικών - ψυχοτρόπων ουσιών. 

-Κάθε άλλη αρμοδιότητα σχετική με το αντικείμενο του 
Τμήματος που δεν κατονομάζεται ειδικά. 


Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΩΤΗΡΗΣ ΚΟΥΒΕΛΑΣ ΚΩΝ/ΝΟΣ ΓΙΑΤΡΑΚΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 392 (7) 

Καθορισμός τρόπου είσπραξης των εσόδων της Ένωσης 

Ελλήνων Χημικών και της απόδοσής τους σ’ αυτήν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του Νόμου 1558/1985 (ΦΕΚ 137 Α) «Κυβέρνηση και 
Κυβερνητικά Όργανα», όπως αυτές έχουν συμπληρωθεί 
με τις διατάξεις του άρθρου 27 του Ν. 2081/92 (ΦΕΚ 
154/ Α/10.9.92). 

β) Του άρθρου 19, παρ. 4 του Ν. 1804/1988 (ΦΕΚ 177 
Α) «Ένωση Ελλήνων Χημικών». 

γ) Των άρθρων 6 και 9 του Ν. 6129/1934 (ΦΕΚ 175 Α) 
«Περί κωδικοποιήσεως και συμπληρώσεως της περί χημι¬ 
κών νομοθεσίας». 

δ) Του Π.Δ. 229/86 (ΦΕΚ 96 Α) «Σύσταση και Οργά¬ 
νωση της Γ ενικής Γ ραμματείας Βιομηχανίας» και του Π.Δ. 
396/89 (ΦΕΚ 172/Α) «Οργανισμός της Γενικής Γραμμα¬ 
τείας Βιομηχανίας». 

2. Την υπ’ αριθμόν Υ. 1943/9.12.92 (ΦΕΚ 727/Β/ 
11.12.92) κοινή απόφαση του Πρωθυπουργού και του 
Υπουργού Β.Ε.Τ. «Ανάθεση αρμοδιοτήτων στον Υφυ¬ 
πουργό Βιομηχανίας, Ενέργειας και Τεχνολογίας, Θεό¬ 
δωρο Δαμιανό». 

3. Την προβλεπόμενη από το άρθρο 19, παρ. 4 του Ν. 
1804/88, γνώμη της Διοικούσας Επιτροπής της ΕΕΧ, 
όπως αυτή διαφαίνεται στο υπ’ αριθμό 13/8.7.91 πρα¬ 
κτικό της. 

4. Το γεγονός ότι από τις διατάξεις του παρόντος Π.Δ. 
δεν προκαλείται δαπάνη σε βάρος του προϋπολογισμού 
της Ενώσεως Ελλήνων Χημικών (Ν.Π.Δ.Δ.). 

5. Τη γνωμοδότηση του Συμβολίου της Επικρατείας, με 
αριθμό 369/93, μετά από πρόταση του Υφυπουργού Βιο¬ 
μηχανίας, Ενέργειας και Τεχνολογίας, αποφασίζουμε: 

Άρθρο 1 

Τα έσοδα της Ένωσης Ελλήνων Χημικών (ΕΈ.Χ.) που 
μνημονεύονται στην παρ. 1 του άρθρου 19 του Ν. 1804/ 
1988, εισπράττονται και της αποδίδονται με τον τρόπο 
που αναφέρεται στα επόμενα άρθρα. 

Άρθρο 2 

1. Οι συνδρομές οι οποίες εκάστοτε καθορίζονται από 
τα αρμόδια όργανα κατά τις κείμενες διατάξεις και κατα¬ 
βάλλονται από τα τακτικά μέλη της Ένωσης Ελλήνων Χη¬ 
μικών (Ε.Ε.Χ.) τα οποία παρέχουν εξαρτημένη εργασία με 
οποιαδήποτε ιδιότητα ή ειδικότητα με σχέση δημοσίου ή 

ιδιωτικού δικαίου, στο Δήμοσιο, Ν.Π.Δ.Δ., Ο.Τ.Α, Επιχει¬ 
ρήσεις Κοινής Ωφέλειας, Οργανισμούς, Τράπεζες Εται¬ 
ρείες, Συνεταιρισμούς, ιδιώτες κ.λπ., παρακρατούνται 
από τις αποδοχές τους, από τους καταβάλλοντες αυτές 
εργοδότες τους, μέσα στους τρεις (3) πρώτους μήνες 
κάθε ημερολογιακού έτους και αποδίδονται στην Ε.Ε.Χ. 
μέχρι το τέλος του επόμενου, από τότε που παρακρατή¬ 
θηκαν, μηνός, μαζί με σχετική αναλυτική κατάσταση που 
θα αναγράφει τα ονοματεπώνυμα και τα πατρώνυμα των 
μελών της Ε.Ε.Χ. και τα παρακρατηθέντα ποσά των συν¬ 
δρομών. 

Η απόδοση στην Ε.Ε.Χ. των συνδρομών αυτών μπορεί 
να γίνει ή με την καταβολή τους απ’ ευθείας στην Ε.Ε.Χ. ή 
με έμβασμά τους στην ΕΕΧ με ταχυδρομική επιταγή ή με 
τραπεζική κατάθεση του αντίστοιχου ποσού σε λογαρια¬ 
σμό που θα ανοίξει η ΕΕΧ, η δε αναλυτική κατάσταση θα 
αποστέλλεται ταχυδρομικώς, στην ΕΕΧ. 

2. Οι συνδρομές των λοιπών τακτικών μελών της Ε.Ε.Χ. 
οι οποίες επίσης καθορίζονται από τα αρμόδια όργανα 
κατά τις κείμενες διατάξεις, καταβάλλονται στην ΕΕΧ, ή 
της εμβάζονται με ταχυδρομική επιταγή ή κατατίθενται 
στον πιο πάνω αναφερόμενο τραπεζικό λογαριασμό εφ’ 
άπαξ κάθε έτος, μέχρι τέλους του 1ου τετραμήνου του 
έτους που αναφέρονται. 

3. Απαιτητές γίνονται οι ετήσιες συνδρομές από την 
επομένη της τελευταίας ημέρας του μηνός που υπάρχει 
υποχρέωση της απόδοσής τους, ή καταβολή τους. 

Αρθρο 3 

1. Το δικαίωμα εγγραφής μέλους εισπράττεται πριν από 
την εγγραφή του. 

2. Τα δικαιώματα της ΕΕΧ για έκδοση πιστοποιητικών ή 
βεβαιώσεων καταβάλλονται στην ΕΕΧ κατά την υποβολή 
της αίτησης προς έκδοση του ζητούμενου πιστοποιητικού 
ή βεβαίωσης. 

3. Οι κρατήσεις του εδαφίου δ' της παρ. 1 του άρθρου 
19 του Ν. 1804/1988 παρακρατούνται από τις αμοιβές 
των μελών από τους καταβάλλοντες τις αμοιβές και αποδί¬ 
δονται στην ΕΕΧ με τον ίδιο τρόπο που κατά την παρά¬ 
γραφο 2 του άρθρου 2 του παρόντος αποδίδονται στην 
ΕΕΧ οι ετήσιες συνδρομές. 

4. Οι κληρονομιές, τα κληροδοτήματα και οι δωρεές πε¬ 
ριέρχονται στην ΕΕΧ με τον τρόπο που ορίζει ο διαθέτης ή 
ο δωρητής. 

5. Τα εισοδήματα από την περιουσία της ΕΕΧ εισπράτ- 
τονται με φροντίδα ενός από τους υπαλλήλους της, στον 
οποίο θα αναθέτει τέτοια καθήκοντα η Διοικούσα Επι¬ 
τροπή της ΕΕΧ. 

6. Τα εκλογικά παράβολα καταβάλλονται προ ή κατά την 
υποβολή των δηλώσεων υποψηφιότητας. 

7. Τα πρόστιμα καταβάλλονται ή εμβάζονται στην ΕΕΧ 
από τους υπόχρεους μέσα σε 3 μήνες από την κοινοποί¬ 
ηση της πράξεως επιβολής τους. 


Αρθρο 4 

Οι καθυστερούμενοι πόροι της ΕΕΧ από οποιοδήποτε 
μέλος ή εργοδότη του εισπράττονται κατά τις εκάστοτε 
ισχύουσες διατάξεις του Κ.Ε.Δ.Ε. 

Οι αποφάσεις της Δ.Ε. περί προσδιορισμού οφειλών 
αποστέλλονται με συστημένη επιστολή ή επιδίδονται στον 
οφειλέτη, μαζί με πρόσκληση της ΕΕΧ για πληρωμή των 
οφειλομένων εντός 30 ημερών από την λήψη της απόφα¬ 
σης. Ο οφειλέτης δικαιούται να υποβάλει ένσταση κατά 
της απόφασης αυτής εντός 20 ημερών από τη λήψη της. Η 
ένσταση εκδικάζεται από τη Δ.Ε. της ΕΕΧ, ύστερα από 
γραπτή κλήτευση του ενισταμένου, επιδιδομένη κατά τον 
ανωτέρω τρόπο πέντε τουλάχιστον ημέρες πριν από τη δι¬ 
κάσιμο. Κατά την εκδίκαση της ένστασής του δικαιούται 
να παρασταθεί ο ενιστάμενος αυτοπροσώπως ή δια ή μετά 
πληρεξουσίου του δικηγόρου προς υποστήριξη της ενστά- 
σεώς του. 

Τίτλο είσπραξης της απαίτησης της ΕΕΧ μέσω των αρ¬ 
μοδίων Δημοσίων Ταμείων κατά τις διατάξεις του Κ.Ε.Δ.Ε. 
αποτελούν: 

α) Η απόφαση της Δ.Ε. περί προσδιορισμού οφειλής, 
κατά της οποίας δεν υποβλήθηκε εμπροθέσμως έν¬ 
σταση. 

β) Η απόφαση της Δ.Ε. περί προσδιορισμού οφειλής, 
κατά της οποίας υποβλήθηκε ένσταση η οποία απορρί- 
φθηκε. 

γ) Η απόφαση της Δ.Ε. της ΕΕΧ η οποία εκδίδεται κατό¬ 
πιν ενστάσεως και περιορίζει το ποσό της αρχικής οφει¬ 
λής. 

Αρθρο 5 

Η ισχύς του Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Βιομηχανίας, Ενέργειας και Τεχνολο¬ 
γίας αναθέτουμε τη δημοσίευση και εκτέλεση αυτού του 
Διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΘΕΟΔΩΡΟΣ ΔΑΜΙΑΝΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 393 (8) 

Κατάργηση του Π.Δ. 76/74 «περί επεκτάσεως των εν 

Αθήναις εγκαταστάσεων της Ανωνύμου Εταιρείας υπό 

την επωνυμίαν «Προνομιούχος Ανώνυμος Εταιρεία Γ ε¬ 
νικών Αποθηκών της Ελλάδος» (ΦΕΚ 26/Α/29.1.74). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 14 σε συνδυασμό με τα άρθρα 8,12 και 20 
του Ν.Δ. 3077/54 «περί Γ ενικών Αποθηκών» (ΦΕΚ 243/ 
Α/54). 

2. Τη διάταξη του άρθρου 29Α του Ν. 1558/85, που 
προστέθηκε με το άρθρο 27 του Ν. 2081/91 (Α’ 154). 

3. Την αριθ. 3443/6.4.93 αίτηση της Ανωνύμου Εται¬ 
ρείας με την επωνυμία «Προνομιούχος Ανώνυμος Εταιρεία 
Γενικών Αποθηκών της Ελλάδος». 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


4. Το γεγονός ότι δεν προκαλείται δαπάνη σε βάρος του 
κρατικού προϋπολογισμού από την εφαρμογή των διατά¬ 
ξεων του παρόντος. 

5. Την αριθ. 473/1993 γνωμοδότηση του Συμβουλίου 
Επικράτειας με πρόταση του Υπουργού Εμπορίου, απο¬ 
φασίζουμε: 

« Αρθρο μόνο» 

Καταργείται το Π.Δ. 76/74 (ΦΕΚ 26/Α/29.1.1974) 
«περί επεκτάσεως των εν Αθήναις εγκαταστάσεων της 
Ανωνύμου Εταιρείας υπό την επωνυμίαν «Προνομιούχος 
Ανώνυμος Εταιρεία Γενικών Αποθηκών της Ελλάδος». 

Στον Υπουργό Εμπορίου αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 394 (9) 

Κατάργηση του Β.Δ. 533/64 «περί επεκτάσεως των εν 

Θεσσαλονίκη εγκαταστάσεων της Ανωνύμου Εταιρείας 

υπό την επωνυμίαν «Προνομιούχος Ανώνυμος Εταιρεία 

Γενικών Αποθηκών της Ελλάδος» (ΦΕΚ 153/Α/ 

8.9.64). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 14 σε συνδυασμό με τα άρθρα 8,12 και 20 
του Ν.Δ. 3077/54 «περί Γενικών Αποθηκών» (ΦΕΚ 243/ 
Α/54). 

2. Τη διάταξη του άρθρου 29Α του Ν. 1558/85, που 
προστέθηκε με το άρθρο 27 του Ν. 2081/91 (Α’ 154). 

3. Την αριθ. 3443/6.4.93 αίτηση της Ανωνύμου Εται¬ 
ρείας με την επωνυμία «Προνομιούχος Ανώνυμος Εταιρεία 
Γενικών Αποθηκών της Ελλάδος». 

4. Το γεγονός ότι δεν προκαλείται δαπάνη σε βάρος του 
κρατικού προϋπολογισμού από την εφαρμογή των διατά¬ 
ξεων του παρόντος. 

5. Την αριθ. 474/1993 γνωμοδότηση του Συμβουλίου 
Επικράτειας με πρόταση του Υπουργού Εμπορίου, απο¬ 
φασίζουμε: 

* Αρθρο μόνο» 

Καταργείται το Β.Δ. 533/64 (ΦΕΚ 153/Α/8.9.64) «περί 
επεκτάσεως των εν Θεσσαλονίκη εγκαταστάσεων της 
Ανωνύμου Εταιρείας υπό την επωνυμίαν «Προνομιούχος 
Ανώνυμος Εταιρεία Γενικών Αποθηκών της Ελλάδος». 

Στον Υπουργό Εμπορίου αναθέτουμε την δημοσίευση 
και εκτέλεση του παρόντος διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΒΑΣ. ΚΟΝΤΟΓΙΑΝΝΟΠΟΥΛΟΣ 


ΑΠΟΦΑΣΕΙΣ 

Αριθ. 723 (10) 

Έκδοση από τα πιστωτικά ιδρύματα εγγυητικών επιστο¬ 
λών σε δραχμές και με ρήτρα ξένου νομίσματος, υπέρ 
αλλοδαπών επιχειρήσεων που εκτελούν έργα δημο¬ 
σίου ενδιαφέροντος στην Ελλάδα. 

(Συνεδρίαση 529/17.6.93, θέμα 7) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Η Επιτροπή Νομισματικών και Πιστωτικών θεμάτων, 
αφού έλαβε υπόψη: 
α) Το Π.Δ. 96/23.3.93, 

β) την απόφαση ΕΝΠΘ217/2/28.1.85 «έκδοση εγγυη¬ 
τικών επιστολών για τη συμμετοχή επιχειρήσεων και ιδιω¬ 
τών σε διαγωνισμούς καθώς και για την καλή και έγκαιρη 
εκτέλεση των συμβατικών τους υποχρεώσεων» και 
γ) τη σκοπιμότητα παροχής πιστωτικών διευκολύνσεων σε 
αλλοδαπές επιχειρήσεις για την εκτέλεση έργων δημοσίου εν¬ 
διαφέροντος στην Ελλάδα, αποφάσισε τα ακόλουθα: 

Επιτρέπεται η έκδοση από τα πιστωτικά ιδρύματα που 
λειτουργούν στην Ελλάδα εγγυητικών επιστολών σε δραχ¬ 
μές ή με ρήτρα ξένου νομίσματος, υπέρ αλλοδαπών επι¬ 
χειρήσεων, που απευθύνονται στο Δημόσιο, σε Δημόσιες 
Επιχειρήσεις και Οργανισμούς προς κάλυψη συμβατικών 
και λοιπών υποχρεώσεων των εν λόγω επιχειρήσεων σχε¬ 
τικών με την εκτέλεση έργων δημοσίου ενδιαφέροντος 
στην Ελλάδα. Οι πιο πάνω εγγυητικές επιστολές θα καλύ¬ 
πτονται με ισόποση αντεγγύηση σε συνάλλαγμα τραπεζών 
του Εξωτερικού. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 20 Σεπτεμβρίου 1993 
Η Γραμματέας 
Μ. ΚΑΡΑΜΠΕΛΑ 


-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο Προεδρικό Διάταγμα 317/1993 αρμοδιότητας 
Υπουργείου Εθνικής Αμυνας που δημοσιεύτηκε στο ΦΕΚ 
138/25.8.1993 (τ. Α’), επκρέρεται η πιο κάτω διόρθωση: 

Στο άρθρο 1 από τη λανθασμένη λέξη «στρατιωτικό» στη 
σωστή «αντιστρατιωτικό». 

(Από το Εθνικό Τυπογραφείο) 


-♦- 

( 12 ) 

Στο ΦΕΚ 139/Α/1993, στο οποίο δημόσιεύθηκε το Π.Δ. 
324/4.8.1993 «Εκπαίδευση επί Πλοίου των σπουδαστών 
των Ανωτέρων Δημοσίων Σχολών Εμπορικού Ναυτικού 
(ΑΔΣΕΝ)» επιφέρονται οι παρακάτω διορθώσεις: 

α. Η δέκατη λέξη του τίτλου του Π. Δ/τος αποδίδεται ως 
«Εμπορικών», αντί του ορθού «Εμπορικού». 

β. Η μνημονευόμενη στην παραγρ. 8 του προοιμίου 
υπουργική απόφαση αποδίδεται ως «Μ 2115.1/5/89/ 
1989», αντί του ορθού «Μ 2115.1/15/89/1989». 

γ. Στο άρθρο 2 παρ. 1 η έκτη λέξη της ενάτης σειράς 
αποδίδεται ως «Σχέσεων», αντί του ορθού «Σχολών». 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



